|  |
| --- |
| **Budapest Főváros VII. Kerület Erzsébetváros Önkormányzata**  **Kertész Tamás Városüzemeltetési Bizottság elnöke** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2025. február 18-ai rendes ülésére**

|  |  |
| --- | --- |
| **Tárgy:** | Tájékoztató képviselői vagyonnyilatkozatok leadásáról |

**Készítette:**

Kropf Ágnes

bizottsági koordinátor

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 39. § (1) bekezdése értelmében: „*Az önkormányzati képviselő megválasztásától, majd ezt követően minden év január 1-jétől számított harminc napon belül a 2. melléklet szerinti vagyonnyilatkozatot köteles tenni. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (e § tekintetében együtt: hozzátartozó) a melléklet szerinti vagyonnyilatkozatát.”*

A Mötv. 39. § (2) bekezdése kimondja, hogy „*A vagyonnyilatkozat tételének elmulasztása esetén – annak benyújtásáig – az önkormányzati képviselő e tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat.”*

A Mötv. 39. § (3) bekezdése értelmében: „*A vagyonnyilatkozatot a szervezeti és működési szabályzatban erre kijelölt bizottság (a továbbiakban: vagyonnyilatkozat-vizsgáló bizottság) tartja nyilván és ellenőrzi. Az önkormányzati képviselő vagyonnyilatkozata – az ellenőrzéshez szolgáltatott azonosító adatok kivételével – közérdekből nyilvános. Az önkormányzati képviselő és hozzátartozója tárgyévben tett vagyonnyilatkozatának benyújtását követően, az előző évre vonatkozó vagyonnyilatkozatukat a vagyonnyilatkozat-vizsgáló bizottság a képviselőnek visszaadja. Az önkormányzati képviselő hozzátartozójának nyilatkozata nem nyilvános, abba csak a vagyonnyilatkozat-vizsgáló bizottság tagjai tekinthetnek be az ellenőrzés céljából.”*

Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendelet 50. § (2) bekezdése alapján a vagyonnyilatkozat tételre kötelezettek vagyonnyilatkozataival kapcsolatos feladatokat a Városüzemeltetési Bizottság végzi.

Továbbá az egyes vagyonnyilatkozatok kezeléséről, nyilvántartásáról és ellenőrzéséről szóló VI/20/2024. (XII.02.) szabályzat 3. pontja rögzíti, hogy a Városüzemeltetési Bizottság e feladatát Budapest Főváros VII. Kerület Erzsébetvárosi Polgármesteri Hivatal jegyzője által kijelölt köztisztviselője segíti.

Tájékoztatom a Tisztelt Bizottságot, hogy Budapest Főváros VII. Kerület Erzsébetvárosi Polgármesteri Hivatal jegyzőjének tájékoztatása alapján a megadott határidőig valamennyi képviselő a saját, valamint – ahol ez fennáll – hozzátartozója, illetve gyermeke vagyonnyilatkozatát határidőben leadta, a képviselői vagyonnyilatkozatok az Önkormányzat honlapjára feltöltésre kerültek.

Budapest, 2025. február 12.

Kertész Tamás

Városüzemeltetési Bizottság elnöke

Előterjesztés melléklete:

* Tájékoztatás képviselői vagyonnyilatkozatok letételéről