|  |
| --- |
| **Budapest Főváros VII. Kerület Erzsébetváros Önkormányzata**  **Kertész Tamás Városüzemeltetési Bizottság elnöke** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2025. február 18-ai rendes ülésére**

|  |  |
| --- | --- |
| **Tárgy:** | A Városüzemeltetési Bizottság határozatainak végrehajtásáról szóló beszámoló elfogadása |

**Készítette:**

Kropf Ágnes

bizottsági koordinátor

**Törvényességi szempontból kifogást nem emelek:**

Dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Városüzemeltetési Bizottság!**

Budapest Főváros VII. Kerület Erzsébetvárosi Polgármesteri Hivatal *VI/2/2024. (XI.14.)* számú, a Képviselő-testület és bizottságai részére készítendő előterjesztések rendjéről, valamint a közreműködők szakmai, koordinációs feladat ellátásának szabályairól és a belső szabályozások kiadásának rendjéről szóló szabályzat *VI. 6. b)* pontjábanfoglaltak szerint elkészítésre került a Bizottság éves beszámolója.

A Városüzemeltetési Bizottság saját hatáskörben 2024. évben január 23. és december 10. közötti időszakban 12 alkalommal ülésezett, és 1/2024. (I.23.) - 417/2024. (XII.10.) határozatot hozott, melyből 346 db érdemi döntést tartalmazott.

A bizottsági határozatok végrehajtásáról szóló beszámolót a melléklet tartalmazza, mely a határozati javaslat elválaszthatatlan részét képezi. A beszámoló nem tartalmazza a végrehajtást nem igénylő, technikai jellegű határozatokat, mint például a napirendi pont elfogadását, ügyrendi indítványt, módosító indítvány befogadását, és a testületi anyagok véleményezését.

Kérem a tisztelt Bizottságot az előterjesztés megtárgyalására és a határozati javaslat elfogadására!

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága …/2025. (II.18.) határozata a Városüzemeltetési Bizottság hatáskörében 2024. január 23. – 2024. december 10. közötti időszakban meghozott határozatok végrehajtásáról szóló beszámoló elfogadásáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy elfogadja a Bizottság által saját hatáskörben meghozott 1/2024. (I.23.) – 417/2024. (XII.10.) határozatok végrehajtásáról szóló beszámolót a határozat melléklete szerint.

**Felelős:** Kertész Tamás bizottsági elnök

**Határidő:** 2025. február 18.

Budapest, 2025. február 13.

Kertész Tamás

bizottsági elnök